ตอนนี้แม่ชอบลืมสิ่งของที่ใช้ภายอยู่ในบ้าน แล้วชอบคิดว่ามีคนมาขโมยของ หลักๆ คือชอบบอกว่ามีคนแอบเข้ามาในบ้าน แล้วมาขโมยของ ขโมยเสื้อผ้า (นานๆ ครั้งจะโวยวาย) อยากพาแม่มาตรวจและรักษา ควรจะพูดกับแม่ยังไงดีคะ เพราะตอนนี้คุยกับแม่ได้ไม่ถึงนาทีก็ต้องทะเลาะแล้ว เวลาคุยอะไรต้องคุยผ่านน้าสาว เนื่องจากเวลาคุย หรือบอกอะไรไป เหมือนแม่จะไม่ค่อยเชื่อใจ คุยด้วยทุกครั้งสุดท้ายก็ทะเลาะกัน ทางหนูพยายามใจเย็นแล้ว แต่อาจจะยังไม่ถึงที่สุด มันห้ามไม่ไหวจริงๆ ค่ะ จึงอยากพาแม่เข้าพบแพทย์ แล้วลักษณะนี้เป็นอาการโรคประเภทไหนคะ ปัจจุบันแม่อยู่ต่างจังหวัดกับน้องสาวอายุ 15 ปี วางแผนไว้ว่าจะย้ายให้น้องสาวกับแม่มาอยู่ที่กรุงเทพฯ เพื่อเข้ารับการรักษา หรือพบแพทย์ค่ะ เพราะตอนนี้เหมือนแม่จะเข้าสังคมยากขึ้นช่วยแนะนำด้วยนะคะคุณ ขอบล่วงหน้ามากค่ะ
สวัสดีค่ะ อาการหลงลืมในผู้สูงอายุ อาจมีสาเหตุมาจากโรคอัลไซเมอร์ โรคหลอดเลือดสมองผิดปกติ โรคลมชัก โรคทางจิตเวชหรือภาวะทางอารมณ์ที่ผิดปกติ การใช้ยาบางอย่าง การดื่มเครื่องดื่มแอลกอฮอล์หรือการใช้สารเสพติด เป็นต้แนะนำการพาแม่ไปพบแพทย์เพื่อตรวจร่างกายระบบประสาทอย่างละเอียด เพราะอาจเป็นโรคเกี่ยวกับเส้นเลือดในสมองที่ต้องได้ยาเพื่อละลายลิ่มเลือดได้เช่นกันตอนนี้ควรให้มีคนดูแลแม่อย่างใกล้ชิด ไม่ให้เดินหลงออกไปนอกบ้านหรือทำลายข้าวของค่ะ